
ZAPISNIK
15. sjednice Vijeća Mjesnog odbora Poljanice,

održane 30. kolovoza 2022.

u objektu mjesne  samouprave Poljanice, Dubrava 203,

s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac Lušo.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 15. sjednicu Vijeća Mjesnog odbora.


Vijeće jednoglasno prihvaća tekst zapisnika 14. sjednice Vijeća, održane dana 18. srpnja 2022.

Predsjednica predlaže dopunu dnevnog reda i to:

a) Zahtjev za jednokratno korištenje prostora MS 

b) Raspodjela sredstava s pozicije Ostali nespomenuti rashodi poslovanja
Na prijedlog predsjednice Vijeće jednoglasno prihvaća i utvrđuje
D N E V N I    R E D:
1. Prijedlog za sanaciju oštećene ograde na dječjem igralištu u Poljaničkom prilazu - donošenje zaključka;

2. Prijedlog za sanaciju oštećenih klupa i stolova na području Mjesnog odbora Poljanice  – donošenje zaključka;
3. Zahtjev za jednokratno korištenje prostora mjesne samouprave – Ana Ivanović– donošenje zaključka;
4. Raspodjela sredstava s pozicije „Ostali nespomenuti rashodi poslovanja“ – donošenje zaključka;
5. Pitanja, prijedlozi i obavijesti.

Ad 1.
Prijedlog za sanaciju oštećene ograde na dječjem igralištu u Poljaničkom prilazu
Nakon dojave građana i izvida obavljenog na terenu utvrđeno je oštećenje ograde na dječjem igralištu u Poljaničkom prilazu.
Vijeće jednoglasno donosi
ZAKLJUČAK

Predlaže se žurna sanacija oštećene ograde (otuđen je cijeli jedan dio ograde) na dječjem igralištu u Poljaničkom prilazu k.č.br.4633 k.o. Dubrava.
Ad 2.    Prijedlog za sanaciju oštećenih klupa i stolova na području Mjesnog odbora Poljanice
Terenskim izvidom je utvrđeno da je potrebno izvršiti zamjenu letvica na klupama i stolovima na području Mjesnog odbora Poljanice zbog dotrajalosti. 
Vijeće jednoglasno donosi

ZAKLJUČAK
Predlaže se zamjena dotrajalih letvica na klupama i stolovima na sljedećim lokacijama:

a) Dvorište mjesne samouprave  – Dubrava 203 (dva stola, 4 klupe s naslonom)

b) Boćalište kod JVP – Klin 19 (dva stola , 4 klupe  bez naslona)

c) Klupa na šetnici u ulici Klin kod križanja sa Molvanskom ulicom


Ad 3. Zahtjev za jednokratno korištenje prostora MS
Vijeću MO Poljanice upućen je zahtjev za jednokratno korištenje prostora od strane gospođe Ane Ivanović. Traženi termin je 26.prosinca 2022. godine u vremenu od 11,00 do 22,00 sata.
Vijeće jednoglasno donosi 

ZAKLJUČAK
1. Ani Ivanović iz Zagreba, Ulica Trešanja 49, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 26. prosinca 2022. od 11,00 do 22,00 sata.

2. Prostor iz točke 1. ovog Zaključka, koristiti će Ana Ivanović, za proslavu rođendana,  uz naknadu od ​​​0,60 kn po 1m2, koju je korisnik dužan platiti na račun Proračuna Grada Zagreba.

3. Ana Ivanović obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu sa ovim Zaključkom.

.
Ad 4. Raspodjela sredstava s pozicije Ostali nespomenuti rashodi poslovanja
Vijeće MO Poljanice za 2022. godinu prema Financijskom planu raspolaže iznosom od 8.300,00 kuna na poziciji 268 3299 – Ostali nespomenuti rashodi poslovanja. Troškovnik s prijedlogom utroška tih sredstava upućen je u mjesecu ožujku 2022. godine, a odnosi se na nabavu uredskog materijala, higijenskog pribora i sredstava za čišćenje za potrebe MO Poljanice.

Vijeće jednoglasno donosi

ZAKLJUČAK

Sukladno iskazanim potrebama Vijeća Mjesnog odbora Poljanice, a vezano za raspodjelu sredstava s pozicije „Ostali nespomenuti rashoda poslovanja“ predlaže se hitna dostava traženih sredstava za čišćenje i uredskog materijala.
Ad 5.  Pitanja, prijedlozi i obavijesti.
Predsjednica je izvijestila članove Vijeća da se vezano za ranije donesene zaključke Vijeća MO Poljanice, od strane Gradskog ureda za mjesnu samoupravu traži slanje požurnica i to za:

- postavljanje javnog zdenca u Parku Zlate Bartl, III Poljanice (očevid obavljen dana 30.03.2022. i utvrđena mikrolokacija )

- niveliranje asfalta na lokaciji V Poljanice kod k.br. 20 – zadržavanje oborinskih voda; zaključak Vijeća sa 4. sjednice, točka 6. dnevnog reda od 22. 09.2021. g. 
Predsjednica je informirala članove Vijeća o :

- očevidu obavljenom dana 01.08.2022. godine po predmetu jednosmjernog prometa po zahtjevu VMO Poljanice u ulici Poljanički prilaz
-  odobrenju za jednokratno korištenje prostora Adrijana Bugarin Štefančić za dan 17.09.2022. i Vuković Marina za dan 27.08.2022,
- o donesenom rješenju za postavljanje prometnih zrcala na izlazu ulica Čađavićki. Repaški i Lemeški put,

- o podacima dostavljenim vezano za traženje obrade prioriteta za 2023. godinu 

- o podacima vezanim za traženje lokacija za obnovu vertikalne i horizontalne signalizacije na području Mjesnog odbora Poljanice.

- o sanaciji uočenih kvarova u prostorima mjesne samouprave
- o realizaciji zaključka vezanog za postavljanje rasvjetnih stupova u ulici III Poljanice – smjer od Božjakovinske ulice prema ulicama I i II Poljanice

- o sanaciji puknuća vodovodne cijevi u ulici V Novoselski odvojak 
Završeno u 19,15 sati.
U  Zagrebu, 30. kolovoza 2022.
    Zapisnik sastavila

Jadranka Milivojević

